पाएं अपने शहर की ताज़ा ख़बरें और फ्री ई-पेपरडाउनलोड करें
आइसा और इंकलाबी नौजवान सभा के कार्यकर्ताओं ने शुक्रवार को आयर गांव में प्राथमिक उपस्वास्थ्य केंद्र (पीएचएससी) का निरीक्षण किया। इस दौरान केंद्र में ताला लटका पाया गया। आयर निवासी सह माले नेता वीरेंद्र जी ने बताया कि प्राथमिक उप स्वास्थ्य केंद्र पर महीने में एक-दो बार बच्चों के टीकाकरण के दौरान ही एएनएम के दर्शन हो पाते है। अन्य दिनों केंद्र में ताला बंद रहता है। इंसानों के इलाज के लिए बना यह उप स्वास्थ्य केंद्र पिछले कई वर्षों से मवेशियों का चारागाह बनकर रह गया है। राष्ट्रीय परिषद् सदस्य कमलेश यादव ने कहा पंचायतों में प्राथमिक उप स्वास्थ्य केंद्रों की हालत दिन-ब-दिन बदतर होती जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn